Kaapstad het reeds 'n De Klerk-straat | Maroela Media
Kaapstad het reeds 'n De Klerk-straat
Op die foto van Google Maps word die straatnaam onder op die pad aangedui en nie met 'n bordjie nie.
Kaapstad het reeds 'n straat wat na oudpresident FW de Klerk vernoem is, het The Star Vrydag berig.
Volgens die berig is die straat in Wesbank en is die FW de Klerk-stigting nie eers bewus daarvan nie.
Cynthia Claassen, 'n raadslid in Wesbank, het gesê die area het in 2000 tot stand gekom en die straatname is sedertdien reeds deel van die buurt. Stadsamptenare het aan die koerant gesê dit is onduidelik watter proses gevolg is om die straatname te kies.
Tony Ehrenreich, ANC-raadslid, was ook nie bewus van die straat wat na De Klerk vernoem is nie. "Dit is 'n belediging dat 'n straat in Wesbank na De Klerk vernoem is. Ons sal betoog sodat die naam verwyder kan word."
Patricia de Lille, burgemeester van Kaapstad, het vroeër die week aangekondig dat Tafelbaairylaan na die FW de Klerk-rylaan verander sal word. Die aanvanklike voorstel om dit na De Klerk te vernoem het hewige reaksie van onder andere die ANC en Cosatu uitgelok.
'n Vinnige soektog op Google se kaarte wys 'n kort straat in Wesbank wat aan die een kant Achmat Williams- en aan die ander kant FW de Klerkstraat heet.
Video: Helder oordag by vulstasie beroof
Foto's: Passasier verkool in trok
'n Straat wat na De Klerk vernoem word moet uit winkels bestaan wat niks verkoop maar alles weggee.
Daar is ook twee BONN strate in Kaapstad. As ons vir die kinders `n pakkie gestuur het is dit baie keer by die verkeerde Bonn Street afgelewer. Hulle het gelukkig nou getrek en bly in `n ander straat in Kaapstad. Maar een ding wat darem maar lekker is van Kaapstad. By elke straat is daar darem `n naambord wat die straat se naam aandui en waar daar `n stopstraat is is daar darem `n stopteken of `n robot of `n toe-gee teken. Hier by ons in Bloemfontein is daar omtrent geen straat meer wat `n naambord het nie, die stoptekens… Lees meer »
Het Kaapstad se rioolplaas al 'n naam?. Siende dat hy die argitek was van die riool waarin ons nou is.